20.9.2023
MT
Il-Ġurnal Uffiċjali tal-Unjoni Ewropea
L 231/191
15.
Rekord Pubbliku u Informazzjoni Disponibbli għall-Pubbliku a.
Organizzazzjoni jeħtiġilha tapplika l-Prinċipji ta’ Sigurtà, ta’ Integrità tad-Data u ta’ Limitazzjoni tal-Iskop, u ta’ Rikors, ta’ Infurzar u ta’ Responsabbiltà għad-data personali minn sorsi disponibbli għall-pubbliku.
Dawn il-Prinċipji għandhom japplikaw ukoll għad-data personali miġbura minn rekords pubbliċi (jiġifieri dawk ir-rekords miżmumin minn aġenziji jew minn entitajiet governattivi fi kwalunkwe livell li huma miftuħin għal konsultazzjoni mill-pubbliku ġenerali). b.
Ma huwiex neċessarju li jiġu applikati l-Prinċipji ta’ Avviż, ta’ Għażla jew ta’ Responsabbiltà għal Trasferiment Ulterjuri għal informazzjoni ta’ rekord pubbliku, sakemm dawn ma jkunux ikkombinati ma’ informazzjoni ta’ rekord li ma jkunx pubbliku, u tkun rispettata kwalunkwe kundizzjoni għal konsultazzjoni stabbilita millġuriżdizzjoni rilevanti.
Ukoll, ġeneralment mhux meħtieġ li jiġu applikati l-Prinċipji ta’ Avviż, ta’ Għażla jew ta’ Responsabbiltà għal Trasferiment Ulterjuri għal informazzjoni li tkun disponibbli għall-pubbliku sakemm it-trasferiment Ewropew ma jindikax li tali informazzjoni tkun soġġetta għal restrizzjonijiet li jeħtieġu l-applikazzjoni ta’ dawk il-Prinċipji mill-organizzazzjoni għall-użu intiż tagħha.
L-organizzazzjonijiet mhu se jkollhom l-ebda responsabbiltà għal kif tali informazzjoni tintuża minn dawk li jiksbu tali informazzjoni minn materjali ppubblikati. c.
Meta organizzazzjoni tinstab li tkun intenzjonalment għamlet informazzjoni personali pubblika b’kontravenzjoni tal-Prinċipji sabiex oħrajn ikunu jistgħu jibbenefikaw minn dawn l-eċċezzjonijiet, din għandha tieqaf milli tikkwalifika għall-benefiċċji tad-DPF UE-U.S. d.
Ma huwiex neċessarju li jiġi applikat il-Prinċipju ta’ Aċċess għal informazzjoni ta’ rekord pubbliku sakemm din ma tkunx ikkombinata ma’ informazzjoni personali oħra (apparti ammonti żgħar użati għall-indiċjar jew għall-organizzazzjoni ta’ informazzjoni ta’ rekord pubbliku); madankollu, kwalunkwe kundizzjoni għal konsultazzjoni stabbilita mill-ġuriżdizzjoni rilevanti trid tiġi rispettata.
B’kuntrast ma’ dan, meta informazzjoni ta’ rekord pubbliku tiġi kkombinata ma’ informazzjoni ta’ rekord li ma huwiex pubbliku (minbarra kif innotat speċifikatament hawn fuq), organizzazzjoni trid tipprovdi aċċess għal tali informazzjoni kollha, filwaqt li tassumi li din ma hijiex suġġetta għal eċċezzjonijiet oħra permissibbli. e.
Bħal fil-każ ta’ informazzjoni ta’ rekord pubbliku, ma huwiex neċessarju li jiġi pprovdut aċċess għal informazzjoni li diġà tkun disponibbli għall-pubbliku ġenerali, sakemm din ma tkunx ikkombinata ma’ informazzjoni oħra li ma tkunx disponibbli għall-pubbliku.
Organizzazzjonijiet li huma fin-negozju li jbigħu informazzjoni disponibbli għall-pubbliku jistgħu jimponu t-tariffa abitwali tal-organizzazzjoni meta jwieġbu għal talbiet għal aċċess.
B’mod alternattiv, l-individwi jistgħu jfittxu aċċess għall-informazzjoni tagħhom millorganizzazzjoni li oriġinarjament tkun fasslet id-data. 16.
Talbiet ta’ Aċċess minn Awtoritajiet Pubbliċi a.
Sabiex jipprovdu trasparenza fir-rigward ta’ talbiet legali minn awtoritajiet pubbliċi għal aċċess għal informazzjoni personali, l-organizzazzjonijiet parteċipi jistgħu joħorġu b’mod volontarju rapporti perjodiċi ta’ trasparenza dwar in-numru ta’ talbiet għal informazzjoni personali li jirċievu mill-awtoritajiet pubbliċi għal raġunijiet ta’ infurzar tal-liġi jew ta’ sigurtà nazzjonali, sal-limitu li tali divulgazzjoni tkun permissibbli skont id-dritt applikabbli. b.
L-informazzjoni pprovduta mill-organizzazzjonijiet parteċipi f’dawn ir-rapporti flimkien ma’ informazzjoni li tkun ħarġet mill-komunità ta’ intelligence, flimkien ma’ informazzjoni oħra, li tista’ tintuża sabiex tinforma r-rieżami konġunt perjodiku tal-funzjonament tad-DPF UE-U.S. f’konformità mal-Prinċipji. c.
In-nuqqas ta’ avviż f’konformità mal-punt (a)(xii) tal-Prinċipju ta’ Avviż ma għandux jipprevjeni jew ixekkel l-abbiltà ta’ organizzazzjoni li twieġeb għal kwalunkwe talba legali.